section_heading: Povijest
paragraph_text: Armijski odjel Gronau je kao Armijska grupa Gronau formiran 5. kolovoza 1916. na osnovi jedinica XLI. pričuvnog korpusa. Odjel odnosno tada još armijska grupa, sukladno praksi u njemačkoj vojsci, je nazvan po generalu topništva Hansu von Gronau koji je kao zapovjednik XLI. pričuvnog korpusa imenovan njegovim prvim zapovjednikom. Dok je postojao u formi armijske grupe odjel se nalazio u sastavu Armije Bug.